[{"text_idx": "#000000", "text": "Fahle Pargi laiendus toob haljastaud linnava\u0308ljaku ja terrassidega hoone"}, {"text_idx": "#000001", "text": "Fahle Pargi arendaja Fausto Capital ostis Tartu maantee a\u0308a\u0308rde ca 2700-ruutmeetrise kinnistu, kuhu tuleb haljastatud linnava\u0308ljak ja eriliste roheterrassidega astmeliselt langev keskkonnaso\u0303bralik 6000-ruutmeetrine hoone. Kinnistu liidetakse ajaloolise Fahle Pargi u\u0308ldise kontseptsiooniga ning laiendusse investeeritakse ta\u0308iendavalt 13.4 miljonit."}, {"text_idx": "#000002", "text": "\u201eHoone suured haljastatud terrassid ja roheline linnava\u0308ljak hakkavad avanema Tartu mnt poole ja pakkuma lennujaama poolt tulijaile kauneid vaateid praeguse tu\u0308hermaa asemel. Uus arendus toob Tartu maantee a\u0308a\u0308rde modernselt lahendatud rohelist linnaruumi, mida seal praegu napib,\u201d to\u0303i Fausto Capitali omanik Sven Mihailov va\u0308lja arenduse olulisuse."}, {"text_idx": "#000003", "text": "U\u0308u\u0308rnike u\u0308ha kasvav huvi Fahle bu\u0308roopindade vastu julgustas a\u0308ri- ja elukvartalit veelgi laiendama ja siia uusi rohemaju juurde planeerima. \u201eTartu mnt 84b hoonest saab keskkonnaso\u0303braliku ehituse kvaliteedima\u0308rk, mis u\u0308htib kogu Fahle Pargi sa\u0308a\u0308stliku rohelise ja nutika kontseptsiooniga,\u201d ra\u0308a\u0308kis Sven Mihailov."}, {"text_idx": "#000004", "text": "Tegemist on esimese ta\u0308ielikult puitkonstruktsioonidest rajatava ko\u0303rghoonega Eestis, mille ehitust konsulteerivad kogemustega insenerid S\u030cveitsist. Hoone tuleb energiasa\u0308a\u0308stlik ja seal hakatakse kasutama pa\u0308ikeseenergiat ning koguma vihmavett. U\u0308htlasi asub Tartu mnt 84 B u\u0308histranspordiga ha\u0308sti u\u0308hendatud kohas ja on mugav ka kergliiklejatele, siia luuakse ratta- ja to\u0303uksiparklad koos dus\u030cs\u030ciruumiga ning kohad elektriautode laadimiseks. Autoparkla viiakse kahe korrusega maa alla."}, {"text_idx": "#000005", "text": "Hoone looja Margit Aule KAOS Ahitektidest ma\u0308rkis, et rohelus, klaas ja paekivi kujundavad Fahle keskkonda, uus hoone lisab uue elemendina puidu, mis lisab veelgi hubasust. \u201eHoone maapealsed kaheksa korrust hakkavad suurte terrasside kaudu astmeliselt alanema kuni neljanda korruseni, ja\u0308ttes o\u0303hulise u\u0308ldmulje. Kontoriruumiga saab liita suured terrassid, kust avanevad kaunid vaated linnale ja U\u0308lemiste ja\u0308rvele ning kuhu saab lisada haljastust, klaasist talveaedasid vo\u0303i saunu,\u201d kirjeldas Aule uue hoone erilisi vo\u0303imalusi."}, {"text_idx": "#000006", "text": "\u201eHoone esimesele korrusele tulevad kohvikud ja a\u0308ripinnad, mis avanevad rohelisele majaesisele linnava\u0308ljakule. Maja u\u0308lemised korrused on bu\u0308roode pa\u0308ralt ning ettevo\u0303tete sisese suhtluse soodustamiseks saab u\u0308ks ettevo\u0303te endale terve korruse rentida. Kontoriruume saab jagada vastavalt soovile va\u0308iksemateks tubadeks vo\u0303i kasutada avatud kontori po\u0303himo\u0303tet,\u201d ra\u0308a\u0308kis Mihailov."}, {"text_idx": "#000007", "text": "Endise paberivabriku Fahle piirkond on u\u0308ks Tallinna kiiremini arenev piirkond, kuhu on juba tekkinud pealinna kaasaegseim aktiivne elu- ja a\u0308rikeskkond. Fahle renoveeritud paehooned koos o\u0303huliste klaasist lahendustega on ha\u0308sti vastu vo\u0303etud, eksootiliselt haljastatud galeriita\u0308naval toimuvad Tallinna suurejoonelisemad u\u0308ritused, majad on esinduslike bu\u0308roodega ta\u0308idetud, piirkonnas tegutsevad restoranid ja kohvikud on oma klientuuri leidnud."}, {"text_idx": "#000008", "text": "Soovid olla kursis kinnisvaraturul toimuvaga:"}, {"text_idx": "#000010", "text": "JAH, soovin olla kursis kinnisvarateemaliste uudistega ja annan no\u0303usoleku to\u0308o\u0308delda oma isikuandmeid"}, {"text_idx": "#000011", "text": "Vaata silmapaistvamaid mu\u0308u\u0308gis olevaid suvilaid Eesti saartelOled otsustanud oma korteri u\u0308u\u0308rile anda. Mida sa selleks tegema pead?Puudusi varjates vo\u0303tab kinnisvaramu\u0308u\u0308ja riskiVaata, kes olid aprillikuus parimad maakleridTOP 10 kinnisvarakuulutused, aprill 2018Vaata, kes olid maikuus parimad maakleridKuidas oma korter vo\u0303i maja enne ostuhuviliste saabumist korda seadaKorteri vo\u0303i maja u\u0308u\u0308rimine Kontrollnimekiri u\u0308u\u0308rnikule7 asja, mida enne kinnisvarakuulutuse u\u0308lespanekut tehaKevadine suurpuhastus lihtsalt ja kergelt"}]